Nyt erä ihanaa sesonkilankaamme! Vyyhtikoko: 100g = n. 260m Paksuus: 180 tex x2 Materiaali: 50% kierrätyssilkkiä 50% suomalaista lampaanvillaa Puikkosuositus: 2,5-3mm, huivit ja puserot esim. 4-5mm Pesusuositus: Käsinpesu, villapesu Villasilkkilanka on monikäyttöinen seoslanka, joka soveltuu monenlaisiin käsitöihin. Villasilkkilangasta neulot ja virkkaat esimerkiksi ihanat unisukat, ylellisen tuntuisen huivin, vauvalle pehmeän nutun tai vaikka kauniin torkkupeiton. Villasilkkilangassa yhdistyvät kaksi mahtavaa luonnonkuitua ja niiden hienot ominaisuudet; silkki tuo pehmeyttä ja kaunista himmeää kiiltoa sekä hieman viilentää, lampaanvilla tuo kuohkeutta sekä lämmittää ja sitoo kosteutta. Silkki tekee langasta niin miellyttävän tuntuista ihoa vasten, että se käy herkemmällekin iholle ja esimerkiksi vauvaneuleisiin. Langan sisältämä kierrätyssilkki on Suomessa kierrätettyä silkkikuitua. Koska silkki on kierrätysmateriaalia, voi langassa olla hieman värikkäitä täpliä/kuituja. Se tuo neulomiseen mukavaa yllätyksellisyyttä!